Jo pienille tytöille luetaan prinsessasatuja, joissa naisen rooli on odottaa täydellistä prinssiä.

Naiset ovat pohtineet mielipidekirjoituksissa älykkään, koulutetun ja keskustelutaitoisen miehen löytämisen vaikeutta. Viimeksi Ella Keski-Panula totesi (HS mielipide 5.1.), että on mieluummin yksin kuin ilman vertaistaan seuraa.

Oma kokemukseni on, että älykkyys tai keskustelukyky eivät juuri auta miestä epätasa-arvoisilla parisuhdemarkkinoilla. Miehen rooli on lähestyä asiallisesti ja kohteliaasti kymmeniä naisia ja tulla torjutuksi ennen kuin mitään älyllistä keskustelua koskaan pääsee edes alkamaan.